stanford-oval/wikipedia huggingface dataset:
Ace of Base

| Ace of Base |
| --- | --- |
 Jäsenet (vasemmalta oikealle) Jonas Berggren, Jenny Berggren, Linn Berggren sekä Ulf Ekberg.
Tiedot
Toiminnassa:  1987–
Tyylilaji:  pop
Kotipaikka:  Göteborg, Ruotsi
Laulukieli:  englanti
Jäsenet:  Jonas Berggren, 1987–   Ulf Ekberg, 1990–  
Entiset jäsenet:  Malin Berggren, 1987–2007   Jenny Berggren, 1987–2009   Clara Hagman, 2010–2012   Julia Williamson, 2010–2012  
Levy-yhtiö:  EMI, Universal  
Aiheesta muualla
Kotisivut
Infobox OKNimi-testi OK: 
Ace of Base on Göteborgissa vuonna 1987 alkunsa saanut ruotsalainen popyhtye. Yhtyeen perustajajäsenet ovat sisarukset Jonas Berggren, Jenny Berggren ja Malin ”Linn” Berggren sekä Ulf Ekberg.
Vuosina 1992–2002 yhtye julkaisi neljä studioalbumia, jotka ovat myyneet maailmanlaajuisesti yli 30 miljoonaa kappaletta. Tämä tekee Ace of Basesta kaikkien aikojen kolmanneksi myydyimmän ruotsalaisen yhtyeen Abban ja Roxetten jälkeen. 1990-luvulla Ace of Base oli eniten myyty eurooppalainen yhtye koko maailmassa. Yhtye on ollut myös ehdolla Grammy-palkinnon saajaksi ja voittanut useita World Music Awards-, American Music Awards- ja Billboard Music Awards -palkintoja.
Yhtyeen nousi Euroopassa nopeasti menestykseen ensialbumillaan Happy Nation vuonna 1992. Yhdysvalloissa albumi julkaistiin laajennettuna uusilla singleillä. Niistä suurin hitti oli loppuvuonna 1993 julkaistu ”The Sign”, joka myi Yhdysvalloissa yli neljä miljoonaa kappaletta ja oli vuoden 1994 myydyin single. Yhtyeen muut Billboard Hot 100 -listan ykköset olivat ”All That She Wants” ja ”Don’t Turn Around”. Yhtyeen tavaramerkiksi tuli sen suurimpien hittien reggae-pohjainen rytmi.
Vuoden 1995 albumin The Bridge menestyskappaleita olivat ”Lucky Love” ja ”Beautiful Life”. Yhtyeen kolmannella albumilla ensisijaiseksi laulajaksi tuli Linn Berggrenin tilalle Jenny Berggren. Flowers-albumi ilmestyi vuonna 1998 ja sen hittejä oli ”Life Is A Flower”. Neljäs albumi Da Capo (2002) menestyi edeltäjiään heikommin. Albumin julkaisun jälkeen Linn jäi pois yhtyeen toiminnasta. Vuoden 2012 jälkeen Ace of Basen jäsenet eivät ole konsertoineet yhdesssä.
Historia > Alkuvaiheet ja levytyssopimus

Yhtyeen pääasiallinen lauluntekijä Jonas Berggren oli ollut mukana erilaisissa yhtyeissä, kunnes 1987 hän perusti yhtyeen, jossa siskot toimivat laulajina. Yhtyeen ensimmäisiä nimiä olivat Kalinin Prospect, CAD ja Tech Noir, kunnes Ulf Ekberg keksi nimen Ace of Base alkuvuodesta 1991. Ryhmä nauhoitti useita demoja ja lähetteli niitä monille levymerkeille saamatta ensin minkäänlaista tunnustusta. Vuonna 1991 tuottaja John Ballard päästi heidät studioon nauhoittamaan demon kappaleesta ”Wheel of Fortune”. Yksikään yhtiö Ruotsissa ei aluksi kiinnostunut Ace of Basesta.
Vuonna 1992 tanskalainen levy-yhtiö Mega Records allekirjoitti sopimuksen yhtyeen kanssa. ”Wheel of Fortunea” tarjottiin radioille useasti ennen kuin se viimein sai kunnon julkaisun kesäkuussa 1992, ja nousu listoille Skandinaviassa alkoi.
Historia > 1992–1994: Kansainvälinen menestys ja ensilevy Happy Nation

Alkuvuodesta 1992 Ace of Base oli lähettänyt demokappaleen ”Mr Ace” tukholmalaiselle tuottajalle Denniz Popille, joka innostui yhtyeestä demon sisältäneen C-kasetin juututtua hänen autonsa soittimeen. Kappaleen nimeksi vaihtui ”All That She Wants” ja sen reggaepohjainen pop-biitti muodostui Ace of Basen tavaramerkiksi. Kappale nousi ensin ykköseksi Tanskassa, edellisen singlen sinnitellessä kuukausien jälkeen vielä toisella sijalla. Mega Records julkaisi joulumarkkinoille 1992 pikaisesti esikoisalbumin ”Happy Nation”.
Albumi oli hitti Tanskassa, ja yhtye alkoi kiinnostaa myös muualla Euroopassa. Yhtye teki lisenssin levyn julkaisusta muualla Euroopassa Metronome/Polygram-yhtiön kanssa alkuvuodesta 1993. ”All That She Wants” julkaistiin pian kaikkialla Euroopassa, ja se nousi ykköseksi muun muassa Sveitsissä, Italiassa, Espanjassa ja Saksassa, jossa se pysyi kärjessä kahdeksan viikkoa.
Toukokuussa 1993 ”All That She Wants” oli kolme viikkoa listaykkösenä Isossa-Britanniassa ja myi yli 600 000 kappaletta. Yhdysvaltalaiset levy-yhtiöt eivät alkuvaiheessa kiinnostuneet yhtyeestä. Lopulta Arista Records -yhtiön perustaja Clive Davis kiinnitti nelikon levymerkilleen. Loppuvuodesta 1993 ”All That She Wants” oli Yhdysvaltojen Billboard Hot 100 -listan sijalla 2 ja myi platinaan oikeuttavan miljoona kappaletta.
Menestyksen ansiosta Clive Davis vaati, että yhtye kirjoittaisi uusia kappaleita Happy Nation -albumin USA:n julkaisua varten. Yksi näistä uusista kappaleista oli loppuvuodesta singlenä julkaistu ”The Sign”, joka menestyi massiivisesti Yhdysvalloissa, nousten Suomessakin listaykköseksi. Tämän vuoksi albumi julkaistiin Yhdysvalloissa nimellä The Sign.
Albumilta julkaistiin singleinä myös kappaleet ”Happy Nation”, ”Don’t Turn Around” ja ”Living In Danger”, jotka kaikki olivat radio-, lista- ja myyntihittejä niin Yhdysvalloissa kuin Euroopassa. Ace of Base pääsi myös Guinnessin ennätysten kirjaan, sillä Happy Nationista / The Signista muodostui kaikkien aikojen myydyin debyyttialbumi. Tämän ennätyksen rikkoi Alanis Morissette vuonna 1997 albumillaan Jagged Little Pill.
Historia > 1995–1997: kakkosalbumi The Bridge

Kahden vuoden yhtäjaksoisen menestyksen jälkeen Ace of Base ei saanut pitää taukoa musiikista, sillä levy-yhtiöt kiirehtivät yhtyettä julkaisemaan uutta musiikkia. Arista Records myös kannusti siskoksia Jennyä ja Linnia kirjoittamaan kappaleita albumille, jotta levy saataisiin nopeammin valmiiksi. Marraskuussa 1995 julkaistiin kaikkien yhtyeen jäsenten kirjoittamia kappaleita sisältävä seitsemäntoista raidan kakkosalbumi The Bridge.
Albumi edusti huomattavaa soundin muutosta. Yhtye jätti suurimmaksi osaksi tavaramerkiksi muodostuneen reggae-biittinsä suunnaten enemmän kokeelliseen ja akustiseen ilmaisuun.
Ensimmäinen single ”Lucky Love” oli kuitenkin valtavirtainen popkappale ja saavutti jälleen menestystä Euroopassa. Single oli myös yhtyeen ensimmäinen ja ainoa listaykkönen kotimaassaan Ruotsissa. Huolimatta singlen menestyksestä Clive Davis päätti, että ensimmäinen Amerikassa julkaistava single oli nopeatempoisempi klubikappale ”Beautiful Life”. Se jatkoi yhtyeen menestystä Yhdysvalloissa.
The Bridge myi maailmanlaajuisesti seitsemän miljoonaa kappaletta, joista tuplaplatinaan oikeuttavan kaksi miljoonaa Yhdysvalloissa. Tämän jälkeen Ace of Base katosi hetkeksi tauolle parrasvaloista, ja vuonna 1997 se esiintyi ainoastaan Monacon World Music Awardsissa sekä prinsessa Victorian 20-vuotissyntymäpäivillä.
Historia > 1998–1999: kolmas levy Flowers / Cruel Summer

Levy-yhtiöt päättivät antaa yhtyeelle aikaa kolmannen albumin kirjoittamiselle niin paljon kuin Ace of Base itse halusi. Suurin osa kolmannesta albumista nauhoitettiin Jonaksen omassa Barn Studiossa. Yhtye julkaisi albumin Euroopassa nimellä Flowers kesäkuussa 1998. Aiemmin suuren osan isoimpien hittien päälauluosuuksista esittänyt Linn oli jäänyt taka-alalle ja luovuttanut keulahahmon tittelin nuoremmalle sisarelleen Jennylle.
Single ”Life Is A Flower” julkaistiin albumilta ensin ja se saavutti menestystä listoilla, muodostuen vuoden lopussa eurooppalaisten radioiden soitetuimmaksi kappaleeksi. Ace of Basen brittiläinen levy-yhtiö oli aiemmin ehdottanut nauhoitettavaksi Bananarama-yhtyeen 1980-luvun hittiä ”Cruel Summer”, ja se päätettiin julkaista toisena singlenä Euroopassa. Arista-levymerkin Clive Davis päätti ”Life Is A Flower” -kappaleen menestyksestä huolimatta julkaista ”Cruel Summerin” ensimmäisenä singlenä Amerikassa uudelta albumilta. Single saavutti kultaa Yhdysvalloissa kuukauden sisällä ja oli Ace of Basen viimeinen miljoonamyyjä Yhdysvalloissa. Flowers-albumi julkaistiin Yhdysvalloissa nimellä Cruel Summer, ja se sisältää hieman poikkeavan kappalelistan Euroopan vastaavaan nähden.
Toisena singlenä albumilta julkaistiin Amerikassa ”Whenever You’re Near Me”. Kappale oli ”Life Is A Flower”, jonka Davis oli vaatinut sanoittamaan uudestaan Yhdysvaltain markkinoita varten. Euroopassa levyltä julkaistiin vielä muun muassa singlet ”Always Have, Always Will”, ”Travel to Romantis” ja ”Cecilia”.
Kiistanalaiseksi kappaleeksi muodostui Rick Nowelsin alun perin Annie Lennoxille säveltämä ”Everytime It Rains” -balladi, jonka Davis laittoi Linnin laulamaan. Kappale oli radiohitti, mutta Linn ei olisi halunnut laulaa kappaletta.
Historia > 2000: ensimmäiset kokoelmat Singles of the 90’s ja Greatest Hits

Marraskuussa 1999 Ace of Base julkaisi joulumarkkinoille kokoelma-albumin Singles of The 90’s, joka sisälsi kolme uutta laulua. Niistä varsinaisen singlejulkaisun saivat ”Hallo Hallo” ja ”C’est La Vie”, joka nousi listaykköseksi Espanjassa. Kolmas uusi kappale oli ”Love In December”, joka lähetettiin radioihin pienimuotoisempana promona.
Amerikassa kokoelma julkaistiin typistetyllä kappalelistalla vuonna 2000 nimellä Greatest Hits. Se myi ensimmäisellä viikolla 5 000 kappaletta eikä siten sijoittunut Yhdysvalloissa. Levyyn päättyi Ace of Basen sopimus Amerikassa.
Historia > 2002–2003: neljäs levy Da Capo

Ace of Basen neljäs studioalbumi Da Capo julkaistiin syyskuussa 2002. Sen julkaisua oli suunniteltu jo vuodelle 2000, mutta tätä oli toistuvasti lykätty. Vaikka se nousi albumilistoille useissa Euroopan maissa, se menestyi heikosti verrattuna edeltäjiinsä. Albumia ei julkaistu Australiassa, Yhdysvalloissa tai Isossa-Britanniassa.
Albumilta julkaistiin singleinä kappaleet ”Beautiful Morning”, ”Unspeakable” ja ”The Juvenile”, joka oli uudelleen kirjoitettu versio alun perin jo vuonna 1995 tehdystä kappaleesta nimeltä GoldenEye. Sen oli ollut ehdolla 007 ja kultainen silmä -elokuvan tunnuskappaleeksi, mutta koska Arista Records pelkäsi elokuvan olevan floppi, he vetivät Ace of Basen pois hankkeesta eikä kappaleesta valmistunut kuin demo.
Historia > 2007–2012: Uusia kokoelmia ja vokalistien vaihtumisia

Vuonna 2007 Jenny Berggren antoi virallisen lausunnon, että kauan poissa ollut Linn Berggren ei ole enää mukana yhtyeessä.
2008 Ace of Base julkaisi triona uuden Greatest Hits-kokoelman Euroopassa ja teki kiertueen, joka kattoi muun muassa Tanskan, Venäjän ja Suomen. Vuoden 2008 Greatest Hitsillä ei ollut ennen julkaisemattomia kappaleita, mutta uusia versioita oli tehty vanhoista hiteistä ”Don’t Turn Around”, ”Happy Nation”, ”Lucky Love” ja ”The Sign”. Singlenä julkaistiin ”Wheel of Fortune 2009”. Myös ”All That She Wantsista” oli tehty uusi versio Britney Spearsin vokaaleilla. Tätä ei koskaan julkaistu, mutta se vuoti nettiin kesällä 2016. Kokoelman jälkeen suunnitelmissa oli paluu uuden albumin kera.
Myöhemmin vuoden 2008 kokoelma julkaistiin uudelleen laajennettuna nimellä Gold, ja se nousi brittien albumilistalle vuonna 2019. Läpi 2000-luvun eri levy-yhtiöt ovat julkaisseet eri maissa erilaisia kokoelmalevyjä yhtyeen tuotannosta.
Vuonna 2009 myös Jenny ilmoitti haluavansa keskittyä ensimmäisen sooloalbuminsa (My Truth, 2010) julkaisuun, ja tämän myötä iso osa Jonaksen säveltämästä viidennen albumin projektista hyllytettiin, eikä yhtye enää palannut alkuperäiseen kokoonpanoonsa. Jenny on jatkanut Ace of Base -kappaleiden esittämistä soolona läpi 2010-luvun, osallistuen muun muassa Ruotsin Så Mycket Bättre -ohjelman kuudenteen kauteen sekä erilaisille 90’s-festivaaleille nimellä ”Jenny from Ace of Base”.
Historia > 2007–2012: Uusia kokoelmia ja vokalistien vaihtumisia > 2010: The Golden Ratio

Kesäkuussa 2010 Ace of Base avasi Facebook- ja Twitter-tilit. Näissä tileissä ensi kerran julkistettiin yhtyeen kaksi uutta naislaulajaa, Clara Hagman ja Julia Williamson. Clara Hagman oli aiemmin selvinnyt Ruotsin vuoden 2009 Idols-välieriin, joissa Ulf Ekberg oli tuomarina. Ensimmäinen single ”All For You” toimitettiin Euroopan radioihin heinäkuun lopussa. Uusi albumi The Golden Ratio julkaistiin syyskuussa 2010. Huhujen mukaan New Yorkissa ja Göteborgissa nauhoitettua albumia olisi ollut työstämässä muun muassa Red One ja Timbaland. Levyn nimikappale sai pienimuotoisen promojulkaisun radioon.
Tammikuussa 2014 Julia ilmoitti virallisella Facebook-tilillään, että hän ja Clara ovat jääneet yhtyeestä pois jo vuonna 2012.
Historia > 2011–: Hidden Gems -harvinaisuudet

Jonas Berggren oli epäsäännölliseen tahtiin vuodesta 2011 alkaen aloittanut julkaisemaan faneille lahjaksi ("Ace Thursdays") ennenjulkaisemattomia kappaleita, vanhoja demoja, B-puolia ja muita harvinaisuuksia yhtyeen Facebook-sivulla sekä muualla netissä. Keväällä 2015 näistä koottiin kokoelmalevy Hidden Gems, jolta julkaistiin singlenä ”Would You Believe” (joka on alkuperäisen nelikon viimeisimpiä levytyksiä vuoden 2005 sessioista). Jatko-osa tälle saatiin 2020, kun Hidden Gems, Vol. 2 näki päivänvalon. Hidden Gems -levyt ovat myös osa kesällä 2020 30-vuotisjuhlan kunniaksi julkaistua 12-levyn ja 195 kappaleen kokoelmaboxia All That She Wants: The Classic Collection, jonka sisältämät uudet remixit on julkaistu Spotify-singleinä.
Ace of Basen vaikutus muihin artisteihin

Lady Gaga on kertonut, että monet hänen The Fame Monster -albuminsa kappaleet, muun muassa ”Alejandro”, ovat saaneet vaikutteita ”1990-luvun super pop -melodioista kuten Ace of Basesta”. Katy Perry on kertonut, että hänen toinen albuminsa Teenage Dream on ottanut vaikutteita yhtyeen musiikista. Myös Robyn ja Clean Banditin jäsenet ovat maininneet Ace of Basen vaikutuksen.
Diskografia > Albumit

Happy Nation (1992), julkaistu vuonna 1993 Yhdysvalloissa nimellä The Sign
Happy Nation (U.S. Version) (1993), myynti maailmanlaajuisesti 30 miljoonaa
The Bridge (1995), myynti maailmanlaajuisesti seitsemän miljoonaa.
Flowers (1998), Yhdysvalloissa nimellä Cruel Summer, myynti maailmanlaajuisesti neljä miljoonaa
Singles of the 90s (1999), Yhdysvalloissa keväällä 2000 nimellä Greatest Hits, myynti maailmanlaajuisesti 1,5 miljoonaa
Da Capo (2002), myynti maailmanlaajuisesti 0,5 miljoonaa.
Greatest Hits (2008)
The Golden Ratio (2010)
Hidden Gems (2015)
Hidden Gems Vol. 2 (2020)
Diskografia > Singlet

| Vuosi | Single | Albumi |
| --- | --- | --- |
| 1992 | Wheel Of Fortune | Happy Nation |
| 1992 | All That She Wants | Happy Nation |
1992: Happy Nation
| 1993 | Waiting For Magic | Happy Nation |
| 1993 | The Sign | The Sign / Happy Nation (U.S. Version) |
| 1994 | Don't Turn Around | The Sign / Happy Nation (U.S. Version) |
| 1994 | Living In Danger | The Sign / Happy Nation (U.S. Version) |
| 1995 | Lucky Love | The Bridge |
| 1995 | Beautiful Life | The Bridge |
| 1996 | Never Gonna Say I'm Sorry | The Bridge |
| 1996 | My Déjà Vu | The Bridge |
| 1998 | Angel Eyes | The Bridge |
| 1998 | Life Is A Flower | Flowers |
| 1998 | Cruel Summer | Flowers / Cruel Summer |
| 1998 | Whenever You're Near Me | Cruel Summer |
| 1998 | Travel To Romantis | Flowers |
| 1998 | Always Have Always Will | Flowers |
| 1998 | Cecilia | Flowers |
| 1998 | Donnie | Flowers |
| 1998 | Tokyo Girl | Flowers |
| 1999 | Everytime It Rains | Flowers / Greatest Hits (2000) |
| 1999 | The Megamix | non-album promo |
| 1999 | C'est La Vie | Singles Of The 90's |
| 1999 | Hallo Hallo | Singles Of The 90's |
| 1999 | Love In December | Singles Of The 90's |
| 2002 | Beautiful Morning | Da Capo |
| 2002 | Unspeakable | Da Capo |
| 2002 | The Juvenile | Da Capo |
| 2008 | Wheel Of Fortune 2009 | Greatest Hits (2008) |
| 2010 | Mr. Replay | The Golden Ratio |
| 2010 | All For You | The Golden Ratio |
2010: The Golden Ratio
| 2013 | Into The Night Of Blue | Hidden Gems |
| 2015 | Would You Believe | Hidden Gems |
| 2021 | Dancer In A Daydream (Trace Adam Remix) |  |
Aiheesta muualla

Kotisivut. (englanniksi)
Jenny Berggren's Solo Project.
The Jenny Berggren Source.
The AceBoards.
Wikimedia Commonsissa on kuvia tai muita tiedostoja aiheesta .
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Ranska  BnF data  Saksa  Israel  Yhdysvallat  Tšekki  Australia 
Taiteenala:  Grammy Awards  MusicBrainz 
Henkilöt:  Trove 
Malin Berggren vuonna 2003.
Ace.of.Base -yhtyehanke vuonna 2010. Vasemmalta oikealle Ulf Ekberg, Jonas Berggren, Julia Williamson ja Clara Hagman.
Chelengk

Nelsonin muotokuva, jossa hän kantaa chelengkiä hatussaan. Lemuel Francis Abbott, 1800
Chelengk oli osmanien valtakunnan kunniamerkki. Itse kunniamerkki oli turbaanikoriste.
Sulttaani Selim III myönsi chelengkin amiraali Horatio Nelsonille Niilin taistelun jälkeen.
Chelengk oli jalokivikoru, joka symboloi Lordi Nelsonin merellisiä voittoja. Korussa oli kolmetoista timanttisädettä, jotka edustivat Ranskan laivastosta kaapattuja tai tuhottuja aluksia. Korun keskimmäinen timanttitähti pystyi pyörimään kellokoneiston avulla. Nelson käytti Chelengkiä hatussaan turbaanikoristuksena, mikä käynnisti samankaltaisten korujen suosion Englannissa. Chelengki muodostui pian hänen tunnusmerkikseen, ja sitä alettiin monistaa muotokuvissa ja rintakuvissa, aina nykypäivään asti.
Trafalgarin taistelun jälkeen Chelengk siirtyi Nelsonin perheelle, ja sitä käytettiin myös kuningatar Victorian hovissa. Vuonna 1895 se myytiin huutokaupassa, ja se päätyi lopulta Greenwichissä sijaitsevaan vastikään avattuun kansalliseen merenkulkumuseoon, jonka näyttelyssä se oli merkittävässä roolissa. Kesäkuussa 1951 jalokivi varastettiin, jonka seurauksena se katosi ikuisesti.
Vuonna 2017 kultaseppämestari Philip Denyer valmisti taidokkaan jäljennöksen Chelengkistä alkuperäisen mallin piirustusten perusteella. Hän käytti ainoastaan kiviä, jotka oli leikattu samana aikana kuin alkuperäisen Chelengkin valmistusvaiheessa. Denyer kiinnitti erityistä huomiota yksityiskohtiin ja sitoutui käyttämään perinteisiä käsityötekniikoita korun valmistuksessa.
Çayönü Tepesi

Muinaisen talon ritiläperustukset, josta Çayönü tunnetaan.
Çayönü Tepesi
Çayönü Tepesi tai lyhyemmin Cayönü, oli nuoremman kivikauden aikainen kylä Diyarbakırin maakunnassa Kaakkois-Turkissa. Arkeologit ovat tutkineet kaivauksissaan paikalla maanviljelyn syntyä. Paikka on Diyarbakırista 40 kilometriä koilliseen, Taurusvuorten juurella ja Tigris-joen yläjuoksulla sen haaran Bogazcay-joen varrella. Kylässä asuttiin noin 7200–6600 eaa. Sieltä on löydetty varhaisimmat merkit sian kesyttämisestä, ja melko varmasti myös varhaista viljaa, emmeriä ja einkornia, muttei ohraa. Çayönü Tepesissä on vanhin tunnettu terrazzolattia, joka oli tehty poltetusta kalkkikivestä tehdystä betonista.
Ihmisiä haudattiin talojen alle. Paikasta on löydetty myös varhaista keramiikkaa ja kupariesineitä. Kylässä asuttiin esikeraamisella neoliittisella kaudella jaksoilla PPNA ja PPNB sekä keraamisella neoliittisella kaudella. Paikalla saattoi olla varhaista kasteluviljelyä..
Kolme säilyneistä rakennuksista oli suuria, ehkä päälliköiden asumuksia tai yhteisiä rakennuksia. Tämä viittaa joko uskonnolliseen tai päällikkövaltaiseen yhteiskuntaan. Ei-asuinrakennuksien lattiat olivat litteistä kivistä tehtyjä. Çayönü poikkeaa muista löydetyistä varhaisista viljelykylistä juuri rakennustensa suuren koon takia. Joidenkin mukaan paikalla asui pieni työtä tekemätön joukko, ja suuri työtä tekevä joukko.
Çayönün alempi kerros noin 8800–8500 eaa. on paikallaan oleva metsästäjä-keräilijöiden asutus. Ylemmässä kerroksessa näkyy lampaanhoidon aloitus ensimmäisten paikkojen joukossa noin 7300 eaa..
Sijainti

Çayönü sijaitsee noin 40 km Diyarbakirista luoteeseen, Tigris-joen latvoilla.
Tarkemmin paikka on Bogaz-joen varrella Boncuklusta noin 2 km länteen, noin 5 km Erganista lounaaseen. Se on viljavan tsangon "lahdelmassa" vuorten ja tasangon välisellä alueella.
Varhainen kupari

Çayönü Tepesistä on löydetty varhaisa kupariesineitä.  Esineet tehtiin melko läheltä löydetystä luonnonkuparista ehkä noin  8200-7500 eaa. Esineet ovat neuloja, koukkuja, naskaleita, helmiä ja kiekkoja.
Talotyyppien kehitys

Çayönü Tepesin ensimmäisen 9250–8750 radiohiilivuotta sitten vallineen kauden eri kerrostumista löydetyt talot poikkeavat huomattavastikin tyypiltään. Alussa paikalle tehtiin savetuista vitsaspunoksista pyöreitä tai pyöreänurkkaisia karkeasti tehtyjä taloja, joskus kiviperustalle. Seuraavassa vaiheessa talojen perustat muuttuivat ainakin osin ikään kuin kampamaiseksi niin sanotussa ristikkopohjavaiheessa. Tämän rakenteen arvellaan kuivattaneen talon lattian kosteana ja kylmänä vuodenaikana.
Talotyyppien muuttuessa ajan mukana tapahtui huomattavia muutoksia kylän elinkeinorakenteessa. Cayonuun tuodun obsidiaanin määrä alkoi kasvaa GP eli ristikkokaava, jolloin piikivi harveni työkalujen teossa. Se kasvoi voimakkaasti BPP eli Broad Pavement Plan-kaudella solumaisen pohjakaavan kaudelle asti. Maanviljely alkoi yleistyä BPP-kaudella, ja jatkoi yleistymistään solumaisen pohjakaavan kaudella. solumaisen pohjakaavan kaudella alettiin paimentaa vuohia ja lampaita. Solumaisen pohjakaavan kauden lopussa tai seuraavan LRP-kauden alussa kesytettiin sika.
Çayönün obsidiaani saatiin Lounais-Turkin Bingölistä Eufratin latvoilta ja myös muualta, ehkä aivan Vanjärven pohjoispuolelta. Eufratin latvojen ja Vanjärven seudun obsidiaania vietiin Ali Koshiin asti Zagros-vuorten kaakkoispuolelle Khuzestaniin. Tämä kauppa kattoi Zagrosvuoret, Pohjois-Mesopotamian. Kaakkois-Turkin ja Syyrian sekä Pohjois-Israelin Byblokseen ja Tell Ramadiin asti. Toinen obsidiaanilähde sijaitsi keskisessä Vähässä-Aasiassa, josta obsidiaania kaupattiin Etelä-Turkkiin ja Levanttiin eli Länsi-Syyriaan ja Israeliin aina eteläiseen Beidhaan asti.
| Engl>   lyhenne | Engl>  nimi | Tyyppi | Kausi | Ajoitus  BP | Obsidiaanin  suhteellinen  osuus | Huomautuksia |
| --- | --- | --- | --- | --- | --- | --- |
| BP | Basal Pits | pyöreä | PPNA | 10200–9400 | 0,05 | karkeatekoisia, lähinnä keittopaikkoja , luuneuloja |
| GP | Grill Plan | ristikko | PPNA | 9400–9100? | 0,25 | laastilattia, piikivisiä mikroporia, kivisiä kaulanauhoja, työstettyä kuparia |
|  | Channeled | kanavoitu | varhainen PPNB | 9100–9000 |  |  |
| BPP | Broad Pavement Plan | kivipohjaiset | keskimmäinen PPNB | 9000–8600? | 0,50 | Terrazzolattia, laattakivipohja, kivimaljoja. Maanviljely alkaa yleistyä. |
| CP | Cell Plan | solumaiset | myöhäinen PPNB | 8600–8300? | 0,95 | Tämä kerrostuma säilyi, koska paloi. Suuria obsidiaanityökaluja, vehnä, linssit ja palot viljelyssä. Lammas ja vuohi kesytettiin, sika kesytettiin aivan kauden lopussa tai seuraavan alussa. |
| LRP | Large Room Plan | suurhuoneiset | päättävä PPNB | 8200–8000 | 1,0 | LRP luisia ja sarvisia keihäitä, joitain keramiikkalöytöjä. |
Aiheesta muualla

Wikimedia Commonsissa on kuvia tai muita tiedostoja aiheesta .
Çayönü (Arkistoitu – Internet Archive) from About.com (englanniksi)
Çayönü from Ancient Near East (englanniksi)
Von Cayönü nach Catal Hüyük (saksaksi)
Cereeae

| Cereeae |
| --- | --- |
 Cereus repandus.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kladi::  Varsinaiskaksisirkkaiset (eudikotyledonit)
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Caryophyllales
Heimo::  Kaktuskasvit Cactaceae
Alaheimo::  Cactoideae
Tribus::  Cereeae  Berger
Katso myös
   Cereeae Wikispeciesissä   Cereeae Commonsissa 
Infobox OKNimi-testi OK: 
Cereeae on kaktuskasvien alaheimoon Cactoideae kuuluva tribus.
Tuntomerkit

Kasvit ovat puumaisia tai pensasmaisia, toisinaan kiipeileviä. Varsi on niveletön, pitkänomainen tai pallomainen, uurteinen ja piikkinen. Varren kukkia kantava osa on tavallisesti erilaistunut joko kärjessä sijaitsevaksi (terminaaliseksi) tai sivulla sijaitsevaksi (lateraaliseksi) kefalioksi. Kukat sijaitsevat tavallisesti lateraalisesti, ja kasvit ovat yö- tai päiväkukkijoita. Kukkapohjus on emin vartalon ympäriltä (perikarpelli) tavallisesti muutamasuomuinen tai paljas. Hedelmä on marjamainen, mehevä, avautuva tai avautumaton, ja siinä on usein jäljellä kukkalehtien mustuneita jäänteitä. Siemenet ovat pieniä tai kookkaita, soikeita, vailla erikoisia pintakuviointeja. Siemenen arpi ja siitereiän jäänne ovat yhtyneet. Siemenessä ei ole ulokkeita.
Levinneisyys

Tribuksen kasvit kasvavat enimmäkseen Etelä-Amerikan itäosassa.